Alone (שיר של איי-טן)

Alone (בעברית: לְבַד) הוא שיר שהלחין בילי סטיינברג וטום קלי, שהקליטו אותו בשם איי-טן באלבומם המשותף, Taking a Cold Look, משנת 1983.<ref name=":0"></ref>

מאוחר יותר, הוא הוקלט על ידי השחקנית ואלרי סטיבנסון והשחקן ג'ון סטיימוס עבור הפסקול המקורי של הסיטקום, "חלומות", של CBS ב-1984.<ref name=":1"></ref> להקת הרוק האמריקאית הארט הקליטה אותו עבור אלבומה, Bad Animals, משנת 1987 וגרסה זו הגיעה למקום הראשון בארצות הברית ובקנדה.<ref></ref><ref></ref> בשנת 2007 הקליטה אותו סלין דיון עבור אלבומה, Taking Chances.<ref name=":3"/> בשנת 2010 השתמשה אליסה ריד במוזיקה ובמילים לפזמון של שירה, "Alone Again".<ref></ref>

== גרסתם המקורית של סטיינברג וקלי ==
"Alone" הוא בלדת רוק שהולחנה על ידי בילי סטיינברג וטום קלי, שהקליטו אותה בשם איי-טן באלבומם המשותף, Taking a Cold Look, משנת 1983.<ref name=":0" /> הוא נכלל באלבום כרצועה השלישית בצד הראשון ולא הוקלט כשיר הנושא של האלבום.<ref name=":0" /> הוא התקבל לראשונה בצורה לא טובה וקיבל ביקורות שליליות; דבר שהוביל את איי-טן לא להקליט אלבום נוסף.<ref name=":0" />

== גרסת "חלומות" ==

בסוף 1984, השחקנית ואלרי סטיבנסון והשחקן ג'ון סטיימוס הקליטו את השיר עבור הפסקול המקורי של הסיטקום, "חלומות", של CBS ב-1984, כשהם שיחקו שם בתפקידם של ליסה קופלי וג'ינו מינלי.<ref name=":1" /> השיר הושמע בפרק באותו השם שבו הלהקה ביצעה את השיר למסיבת יום השנה של פרנק ולואיז.<ref name=":2"></ref> זו גרסת הכיסוי המוקדמת ביותר של "Alone". באותו הפרק, פרנק וג'ינו כותבים מילים ובתים והופכים אותו לשיר. הפרק שודר ב-7 בנובמבר 1984.<ref name=":2" /> השיר יצא לאור כסינגל באותו היום.<ref name=":1" />

=== מיקומי שיא ===

=== היסטוריית יציאות לאור ===
{| class="wikitable"
|+
!אזור
!תאריך יציאה
!פורמט
!חברת תקליטים
!מקור
|-
!עולם
|7 בנובמבר 1984
|תקליט 7 אינץ' • תקליט 12 אינץ'
|קולומביה
|style="text-align:center;"|<ref></ref>
|}

== גרסתה של הארט ==

הארט הוציאה את השיר כסינגל המוביל מתוך אלבום האולפן התשיעי שלה, Bad Animals, במאי 1987.<ref></ref> הגרסה שלהם היא בלדת פאוור,<ref></ref> שמתחילה בנגינת פסנתר ושירה בעלת קצב איטי, שבוצעה על ידי אן וילסון, דבר שבהמשך מוביל לפזמון קצבי, בו יש שימוש בכלי נגינה שונים. טום קלי, מחברו של השיר עזר ביצירת גרסת הכיסוי של הלהקה.<ref></ref>

"Alone" הוא הלהיט הגדול ביותר של הארט בארצות הברית; הוא שהה שלושה שבועות במקום הראשון בבילבורד הוט 100 בארצות הברית ביולי 1987. הוא דורג במקום השני במצעד שירי הפופ השנתי של בילבורד שפורסם ב-1987. זהו גם הסינגל המצליח ביותר של הארט בבריטניה, שם הגיע בשיאו למקום השלישי במצעד הסינגלים הבריטי ביוני 1987. זהו השיר היחיד של הלהקה שהגיע בשיאו לחמישייה הפותחת במצעד הסינגלים הבריטי, כמו גם אחד מהשירים המצליחים ביותר במצעד בשנה בה יצא.<ref></ref>

השיר הפך ללהיט בינלאומי בכל רחבי העולם, והגיע למקום הראשון בקנדה, לחמישייה הפותחת באירלנד, נורווגיה ושווייץ, לעשירייה הפותחת באוסטרליה, בלגיה והולנד וכן לעשרים העליונים במצעד הרשמי של מערב גרמניה. גרסה "unplugged" של השיר נכללה מאוחר יותר באלבומה של הארט מ-1995, The Road Home.<ref></ref> גרסה מורחבת של "Alone" (באורך 5:30) נכללה במיני-דיסק היפני בגודל 3 אינץ' של הסינגל השלישי של הארט מתוך Bad Animals, "There's the Girl".<ref></ref><ref></ref>

=== וידאו קליפ ===
את הווידאו קליפ הרשמי של השיר ביים מרטי קאלנר, והוא יצא לאור ביוני 1987. בתחילתו, ניתן לראות את אן בראש המרפסת שרה לננסי, שנמצאת מתחתיה (בדומה לסצנת "רומיאו ויוליה" המפורסמת). בהמשך, אן נראית כשהיא לבושה בבגדם שחור, כולל צעיף הלוויה ושמלה. לאחר מכן, נראות שתי האחיות מבצעות את הפזמון בפני קהל על הבמה. במהלך הבית השני ניתן לראות סט צילומים בו ננסי מנגנת בפסנתר שלה. לאחר מכן, נראית ננסי רוכבת על גבי סוס שחור וקופצת על הבמה עם הגיטרה שלה. בהמשך לכך, ניתן לראות את אן, בתלבושת השחורה שלה בתוך אותו סט הצילומים. כשהשיר מסתיים, מוצגת סצנה של אן וננסי ביחד, כשכל אחת מביטה ישירות זו בעיני זו.<ref></ref>

=== מיקומי שיא ===

=== נתוני מכירות ===
{| class="wikitable sortable"
!מקום
!תארים
!מכירות
|-
! הממלכה המאוחדת (BPI)<ref></ref>
| זהב
| 400,000<small></small>
|-
! קנדה (Music Canada)<ref></ref>
| זהב
| 50,000
|-
| colspan="3" |<small> מכירות + הזרמת מדיה בלבד</small>
|}

== גרסתה של סלין דיון ==

סלין דיון הקליטה את "Alone" עבור אלבום האולפן העשירי שלה בשפה האנגלית, Taking Chances (2007).<ref name=":3"></ref> הוא יצא לאור כסינגל השני מהאלבום ברחבי אירופה וברחבי אמריקה הצפונית וכסינגל השלישי בממלכה המאוחדת ב-2008.<ref name=":3" /> השיר הופק על ידי בן מודי, חבר לשעבר באוונסנס, וזכה לביקורות מעורבות מטעם מבקרי המוזיקה; חלקם בחרו בו כאחת הרצועות הטובות ביותר ב-Taking Chances, בעוד שאחרים חשבו שהגרסה דומה מדי למקור.<ref></ref>

=== רקע והוצאה ===
דיון הקליטה את "Alone" ב-2007 עבור אלבום האולפן העשירי שלה בשפה האנגלית, Taking Chances, שיצא באותה השנה. הגרסה הופקה על ידי בן מודי, חבר לשעבר בלהקת הרוק אוונסנס.<ref name=":4"></ref> הגרסה של דיון כוללת שימוש בפסנתרים וכלי מיתר שונים.<ref name=":4" /> הוא יצא לאור כסינגל השני ברחבי אירופה וברחבי אמריקה הצפונית וכסינגל השלישי בממלכה המאוחדת. יציאת הסינגל הדיגיטלי בממלכה המאוחדת ב-5 במאי 2008 התרחשה בסמוך להופעות שקיימה דיון ברחבי המדינה במסגרת סיבוב ההופעות "Taking Chances World Tour".<ref></ref> באוקטובר 2008, "Alone" נכלל בגרסה האירופאית של, My Love: Essential Collection.<ref></ref> גרסת הלייב נכללה ב-Taking Chances World Tour: The Concert.

=== ביקורת ===
מבקרי המוזיקה הפנו כלפי "Alone" ביקורות מעורבות. סטיבן תומאס ארלוויין מ-AllMusic בחר את השיר כאחת הרצועות הטובות ביותר ב-Taking Chances, וכתב ש"סלין מנסה לחטוף את 'Alone' של הארט מקארי אנדרווד וקלי קלרקסון. גרסתה מעניקה ל-Taking Chances אווירה נואשת במעורפל, כאילו סלין צריכה להוכיח שהיא עדיין שולטת בין כל הדיוות".<ref></ref> שרה רודמן מבוסטון גלוב כתבה כי "שיתוף הפעולה עם הגיטריסט לשעבר של אוונסנס בן מודי מוסיף מעט; עם זאת, לא מדובר בגרסת כיסוי שמשתווה ל-"It's All Coming Back to Me Now". מבחינה ווקאלית מדובר בביצוע משובח, אך "Alone" כבר מוטבע באופן בלתי נשלט על ידי אן וילסון מהארט".<ref></ref> בטורונטו סטאר כינו את השיר הזה כ"רצועת דיווה סנטימנטלית וראויה". צ'אק טיילור מבילבורד כינה את השיר כ"גרסת כיסוי סוערת".<ref></ref> רוב שפילד מרולינג סטון הפנה כלפי השיר ביקורת שלילית.<ref></ref>

=== הצלחה מסחרית ===
השיר הופיע לראשונה ב-24 בנובמבר 2007, במקום ה-85 במצעד הסינגלים הבריטי.<ref name=":5"></ref> הוא שהה בסך הכול כשבועיים במצעד.<ref name=":5" /> לאחר שנמכר בלמעלה מ-12,535 עותקים, הוא נכנס למקום ה-24 במצעד השירים מתחת להוט 100 ולמקום ה-57 בקנדה הוט 100. הוא נכנס למצעד הסינגלים השוודי, בשל מכירות דיגיטליות רבות, והגיע בשיאו למקום ה-52.<ref></ref>

=== וידאו קליפ ===
הווידאו קליפ של "Alone" נלקח מהספיישל הטלוויזיוני של דיון, That's Just the Woman in Me, ששודר ב-CBS. הוא יצא לאור ב-8 במרץ 2008.<ref></ref> דיון קידמה את "Alone" באותה התקופה בצרפת, וביצעה אותו ב-Star Academy. ב-23 בנובמבר 2007, היא השתתפה בתוכנית השיחות האמריקאית The View בטרה לבצע את "Taking Chances" ו-"Alone".<ref></ref> דיון ביצעה את השיר במהלך רוב התאריכים של סיבוב ההופעות העולמי שלה, "Taking Chances World Tour"; ההופעות נכללו ב-Taking Chances World Tour: The Concert.

=== מיקומי שיא ===

=== היסטוריית יציאות לאור ===
{| class="wikitable"
!אזור
!תאריך יציאה
!פורמט
!חברת תקליטים
!<abbr>מקור</abbr>
|-
!הממלכה המאוחדת
|5 במאי 2008
|הורדה דיגיטלית
|אפיק • קולומביה
|style="text-align:center;"|<ref></ref>
|}

== קישורים חיצוניים ==

== הערות שוליים ==

קטגוריה:שירי 1983
קטגוריה:סינגלים מ-1987
קטגוריה:סינגלים מ-2001
קטגוריה:סינגלים מ-2008
קטגוריה:שירי הארט
קטגוריה:שירי סלין דיון
קטגוריה:שירים באנגלית
קטגוריה:שירים שנכתבו על ידי בילי סטיינברג
קטגוריה:שירים שנכתבו על ידי טום קלי
קטגוריה:שירים על בדידות
קטגוריה:בלדות משנות ה-1980
קטגוריה:בלדות רוק
קטגוריה:סינגלים שהגיעו למקום הראשון במצעד הבילבורד הוט 100
קטגוריה:סינגלים שהגיעו למקום הראשון במצעד הסינגלים של RPM
קטגוריה:סינגלים שהגיעו למקום הראשון במצעד 100 סינגלי הפופ של קאש בוקס
קטגוריה:סינגלים בהוצאת אפיק רקורדס
קטגוריה:סינגלים בהוצאת קולומביה רקורדס
קטגוריה:סינגלים בהוצאת קפיטול רקורדס